Njewěm, hač je nowy čěski swójstwownik brunicowych jamow a milinarnjow we Łužicy financnokapitalistiski „skopčk“, kaž Greenpeace a druzy kritikarjo twjerdźa. Fakt pak je, zo njeje na njewěstoće w Slepjanskich kónčinach němska energijowa politika wina, ale pokerowanje koncernow.
Vattenfall je wo dowolnosć wotkrywanja jamow Wochozy II a Wjelcej juh II wojował – a ju wot regionalneho planowanskeho zwjazka dóstał. To by rěkało wotbagrowanje hač 2067. Potom pak nochcyše Vattenfall njejapcy dale wotbagrować, ale předać, a je přesydlenje zastajił. Nowy wobsedźer njerěčeše wo 2067, ale 2035/2040. Za to tutej jamje njetrjebaš.
Porno tomu, štož bu dźensa w zajimawym nastawku SN (hlej wurězk) z erta personalneho předstejićela LEAG citowane, dźe tuchwilu prosće wo pokerowanje tych, kotřiž pjenježnje za LEAG tča. Woni chcedźa najskerje dočakać, kak so bórzomne dospołne skónčenje wužiwanja atomoweje milinarnje w Němskej na wiki za energiju wuskutkuje.
Tak so powěda w kruhach ekspertow zboka bajkow wo brunicy kaž wo politice, kotraž je na wšěm wina.
szl_Latn szl_Latn slk_Latn szl_Latn